

***ข่าวประชาสัมพันธ์***

**SCG ชวนร่วมตัดสิน “Popular Vote” การประกวดคลิป “หนูน้อยกู้โลก”**

**ให้ 20 รร. สุดท้ายจากทั่วประเทศ ที่จัดการถุงนมใช้แล้วได้สุดโดนใจ**

**SCG** ร่วมกับ **SCGC สำนักงานคณะกรรมการการศึกษาขั้นพื้นฐาน กระทรวงศึกษาธิการ กรมส่งเสริมคุณภาพสิ่งแวดล้อม กระทรวงทรัพยากรธรรมชาติและสิ่งแวดล้อม และเครือข่าย** ชวนประชาชนร่วมตัดสินรางวัล **“Popular Vote”** (ขวัญใจมหาชน) โดยการโหวตให้คลิปที่ชื่นชอบของเหล่า **“หนูน้อยกู้โลก”** ที่เข้ารอบ 20 รร. สุดท้ายจาก รร. ทั่วประเทศ ที่ส่งคลิปวิดีโอเล่าวิธีกู้โลกด้วยการจัดการถุงนม รร. ใช้แล้วให้น่าสนใจมาร่วมประกวด เพื่อรับรางวัลทุนการศึกษา 5,000 บาท

กติกาการโหวต เพียงกด Like (ไลค์) หรือ Share (แชร์) คลิปของ รร. ที่ชื่นชอบในอัลบั้มนี้ <https://bit.ly/PopularVoteKidsSaveTheWorld> (1 ไลค์ = 1 คะแนน และ 1 แชร์ = 3 คะแนน) ได้ตั้งแต่วันนี้ - 23 ก.พ. 66 และติดตามการประกาศผลผู้ได้รับรางวัล Popular Vote พร้อมรางวัลอื่น ๆ ได้ ในวันที่ 6 มี.ค. 66 ทาง Facebook : SCGofficialpage

ทั้งนี้ กิจกรรม “หนูน้อยกู้โลก” ซึ่งชวน รร.อนุบาล-ประถมศึกษาทั่วประเทศส่งคลิปเล่าวิธีกู้โลกด้วยการจัดการถุงนม รร. ใช้แล้วให้สร้างสรรค์และน่าสนใจ เพื่อรับเกียรติบัตร ชิงโล่รางวัล และทุนการศึกษารวมกว่า 100,000 บาทนี้ เป็นส่วนหนึ่งของโครงการ **“ถุงนมกู้โลก”** ที่ SCG และเครือข่าย ร่วมกันส่งเสริมการตัด ล้าง ตาก และรวบรวมถุงนม รร. กลับมาเป็นวัตถุดิบผลิตผลิตภัณฑ์พลาสติกรีไซเคิล เพื่อปลูกฝังจิตสำนึกให้เยาวชน “ใช้ให้คุ้ม-แยกให้เป็น-ทิ้งให้ถูก” สร้าง “เศรษฐกิจหมุนเวียน” เพื่อสิ่งแวดล้อมดี สังคมดี ตามแนวทาง “ESG” (Environmental, Social, Governance)

**ผู้สนใจสามารถดูรายละเอียดเพิ่มเติมเกี่ยวกับกิจกรรม “หนูน้อยกู้โลก” ได้ที่ <https://www.scg.com/esg/highlight/kidsavetheworld> และติดตามข่าวสารอื่นๆ ของเอสซีจีได้ที่ <https://www.scg.com/esg> /** [**https://scgnewschannel.com**](https://scgnewschannel.com) **/ Facebook: scgnewschannel / Twitter: @scgnewschannel หรือ Line@: @scgnewschannel**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*